CELEX: 32018D0010
Language: el
Date: 2014-02-20 00:00:00
Title: Απόφαση (ΕΕ) 2018/10 της Επιτροπής, της 20ής Φεβρουαρίου 2014, σχετικά με τις κρατικές ενισχύσεις SA.18855 - C 5/08 (πρώην NN 58/07) — Δανία — Συμφωνία του 1999 μεταξύ της εταιρείας Αερολιμένας Aarhus και της Ryanair [κοινοποιηθείσα υπό τον αριθμό C(2014) 871] (Κείμενο που παρουσιάζει ενδιαφέρον για τον ΕΟΧ )

6.1.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 3/9
               
            ΑΠΌΦΑΣΗ (ΕΕ) 2018/10 ΤΗΣ ΕΠΙΤΡΟΠΉΣ
      της 20ής Φεβρουαρίου 2014
      σχετικά με τις κρατικές ενισχύσεις SA.18855 - C 5/08 (πρώην NN 58/07) — Δανία
      Συμφωνία του 1999 μεταξύ της εταιρείας Αερολιμένας Aarhus και της Ryanair
      
         
            [κοινοποιηθείσα υπό τον αριθμό C(2014) 871]
         
      
      (Το κείμενο στη δανική γλώσσα είναι το μόνο αυθεντικό)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 108 παράγραφος 2 πρώτο εδάφιο,
      Έχοντας υπόψη τη συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α),
      Αφού κάλεσε τα ενδιαφερόμενα μέρη να υποβάλουν τις παρατηρήσεις τους σύμφωνα με τις προαναφερόμενες διατάξεις (1),
      Εκτιμώντας τα ακόλουθα:
      1.   ΔΙΑΔΙΚΑΣΙΑ
      
      
                  (1)
               
               
                  Τον Φεβρουάριο του 2005, υποβλήθηκε στην Επιτροπή καταγγελία από τον Όμιλο SAS (στο εξής: SAS). Μεταξύ άλλων, ο SAS κατήγγειλε ότι η Aarhus Airport Ltd./Aarhus Lufthavn A/S (στο εξής: εταιρεία Αερολιμένας Aarhus) είχε χορηγήσει παράνομες επιδοτήσεις στη Ryanair. Οι εικαζόμενες επιδοτήσεις συνίστανται στη χορήγηση μειωμένων τελών αερολιμένα και υπηρεσιών εδάφους στη Ryanair.
               
            
                  (2)
               
               
                  Η Επιτροπή ζήτησε από τη Δανία να παράσχει περαιτέρω πληροφορίες σε σχέση με την καταγγελία, με επιστολές τής 2ας Μαρτίου 2005 και της 20ής Μαΐου 2006. Η Δανία απάντησε με επιστολές τής 18ης Μαΐου 2005 και της 11ης Ιουλίου 2006.
               
            
                  (3)
               
               
                  Με επιστολή της 30ής Ιανουαρίου 2008, η Επιτροπή ενημέρωσε τη Δανία σχετικά με την απόφασή της να κινήσει τη διαδικασία που προβλέπεται στο άρθρο 108 παράγραφος 2 της Συνθήκης για τη λειτουργία της Ευρωπαϊκής Ένωσης (ΣΛΕΕ) (2) (στο εξής: απόφαση κίνησης της διαδικασίας) αναφορικά με τη συμφωνία μεταξύ της εταιρείας Αερολιμένας Aarhus και της Ryanair. Η Δανία υπέβαλε τις παρατηρήσεις της σχετικά με την απόφαση κίνησης της διαδικασίας στις 30 Μαΐου 2008.
               
            
                  (4)
               
               
                  Η απόφαση της Επιτροπής να κινήσει τη διαδικασία δημοσιεύτηκε στην Επίσημη Εφημερίδα της Ευρωπαϊκής Ένωσης
                      (3). Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους εντός προθεσμίας ενός μηνός από την ημερομηνία δημοσίευσης.
               
            
                  (5)
               
               
                  Η Επιτροπή έλαβε παρατηρήσεις σχετικά με την απόφαση κίνησης της διαδικασίας από τρία ενδιαφερόμενα μέρη. Ο SAS, η Ryanair και η Ένωση Ευρωπαϊκών Αεροπορικών Εταιρειών (Association of European Airlines) υπέβαλαν παρατηρήσεις στις 16 Ιουνίου 2008, 29 Μαΐου 2008 και 4 Ιουλίου 2008, αντιστοίχως. Με επιστολή της στις 17 Ιουλίου 2008 διαβίβασε τις παρατηρήσεις αυτές στη Δανία, στην οποία δόθηκε η δυνατότητα να διατυπώσει τις δικές της παρατηρήσεις εντός προθεσμίας ενός μηνός. Η Δανία διαβίβασε τις παρατηρήσεις της με επιστολή τής 29ης Σεπτεμβρίου 2008.
               
            
                  (6)
               
               
                  Η Επιτροπή, με επιστολή της στις 25 Μαρτίου 2011,, ζήτησε πρόσθετες πληροφορίες. Η Δανία ανταποκρίθηκε στο αίτημα αυτό με επιστολή τής 28ης Μαρτίου 2011. Με επιστολή τής 8ης Απριλίου 2011, η Επιτροπή ζήτησε πρόσθετες πληροφορίες από τη Ryanair. Η τελευταία ανταποκρίθηκε με επιστολή τής 15ης Ιουλίου 2011. Οι παρατηρήσεις της Ryanair διαβιβάστηκαν στη Δανία με επιστολή τής 5ης Αυγούστου 2011. Η Δανία υπέβαλε πρόσθετες πληροφορίες με επιστολές τής 8ης Σεπτεμβρίου 2011 και 22ας Σεπτεμβρίου 2011, της 12ης Απριλίου 2012 και 22ας Μαΐου 2012.
               
            2.   ΑΝΑΛΥΤΙΚΗ ΠΕΡΙΓΡΑΦΗ ΤΟΥ ΜΕΤΡΟΥ
      
      2.1.   Ιστορικό της έρευνας
      
      
                  (7)
               
               
                  Ο αερολιμένας του Aarhus βρίσκεται στο Tirstrup, 36 χιλιόμετρα βορειοανατολικά της πόλης του Aarhus στη Δανία. Η Αερολιμένας Aarhus, ιδιοκτήτρια και φορέας διαχείρισης του αεροδρομίου, είναι εταιρεία περιορισμένης ευθύνης που ανήκει εξολοκλήρου στο δημόσιο (4).
               
            
                  (8)
               
               
                  Το αεροδρόμιο είναι ένα από τα έξι περιφερειακά αεροδρόμια που εξυπηρετούν την αγορά της Γιουτλάνδης, με πληθυσμό περίπου 2,5 εκατομμυρίων κατοίκων. Περίπου το 25 % του πληθυσμού της Γιουτλάνδης έχει ως πλησιέστερο αεροδρόμιο το αεροδρόμιο του Aarhus. Το μεγαλύτερο αεροδρόμιο της περιφέρειας της Γιουτλάνδης είναι το αεροδρόμιο του Billund, το οποίο βρίσκεται σε απόσταση 140 χιλιομέτρων (~ 1 ώρα και 35 λεπτά οδικώς). Το αεροδρόμιο του Aarhus είναι, μετά το αεροδρόμιο του Billund, το δεύτερο μεγαλύτερο αεροδρόμιο της περιφέρειας της Γιουτλάνδης και εξυπηρετεί κυρίως τον όμιλο SAS (~ 48 % των επιβατών) και την Ryanair (~34,7 % των επιβατών).
               
            
                  (9)
               
               
                  Το αεροδρόμιο του Aarhus έχει δυναμικότητα εξυπηρέτησης περίπου ενός εκατομμυρίου επιβατών ετησίως. Η χρήση κορυφώθηκε το 1996, έτος κατά το οποίο χρησιμοποίησαν το αεροδρόμιο πάνω από 800 000 επιβάτες. Το 1996 άνοιξε η γέφυρα Great Belt, η οποία συνέδεσε τα νησιά Funen και Zealand και μείωσε τον χρόνο της οδικής μετακίνησης μεταξύ Γιουτλάνδης και Κοπεγχάγης. Η γέφυρα Great Belt έδωσε στους ταξιδιώτες τη δυνατότητα να μεταβαίνουν οδικώς από το Aarhus στην Κοπεγχάγη. Μετά τη θέση σε λειτουργία της γέφυρας το 1996, ο αριθμός των επιβατών στο αεροδρόμιο του Aarhus άρχισε να μειώνεται σε περίπου 600 000 ανά έτος. Το 1999, ο SAS κατήργησε το δρομολόγιό του από το Aarhus προς το Λονδίνο. Κατά το ίδιο έτος, συνήφθησαν οι συμφωνίες μεταξύ της Ryanair και της εταιρείας Αερολιμένας Aarhus και η Ryanair άρχισε να εκτελεί ένα δρομολόγιο προς το Λονδίνο-Stansted σε ημερήσια βάση. Στον ακόλουθο πίνακα συνοψίζεται η εξέλιξη του πλήθους των επιβατών στο αεροδρόμιο του Aarhus από το 1995 έως το 2012:
                  
                     Πίνακας 1
                  
                  
                     Εξέλιξη του πλήθους των επιβατών στο AAR 1995 – 2012
                  
                  
                              Πραγματικός αριθμός επιβατών την περίοδο 1995 – 2012
                           
                        
                              Έτος
                           
                           
                              1995
                           
                           
                              1996
                           
                           
                              1997
                           
                           
                              1998
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                        
                              Επιβάτες (χιλ.)
                           
                           
                              782
                           
                           
                              864
                           
                           
                              812
                           
                           
                              625
                           
                           
                              597
                           
                           
                              641
                           
                           
                              655
                           
                           
                              579
                           
                           
                              579
                           
                        
                              Έτος
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                        
                              Επιβάτες (χιλ.)
                           
                           
                              525
                           
                           
                              539
                           
                           
                              554
                           
                           
                              571
                           
                           
                              573
                           
                           
                              526
                           
                           
                              562
                           
                           
                              591
                           
                           
                              485
                           
                        
            2.2.   Τα υπό εξέταση μέτρα και η αρχική αξιολόγηση από την Επιτροπή
      
      
                  (10)
               
               
                  Η απόφαση κίνησης της διαδικασίας αφορά τις συμφωνίες που έχουν συναφθεί μεταξύ της Ryanair και της εταιρείας Αερολιμένας Aarhus το 1999. Ως εκ τούτου, η απόφαση αυτή δεν θίγει τυχόν τροποποίηση ή αντικατάσταση των συμφωνιών του 1999 ή τυχόν συμπληρωματική συμφωνία που συνήφθη μεταγενέστερα.
               
            
                  (11)
               
               
                  Στην απόφαση κίνησης της διαδικασίας, η Επιτροπή έθεσε το ερώτημα κατά πόσον η εταιρεία Αερολιμένας Aarhus ενήργησε ως ιδιώτης επενδυτής, όταν συνήψε τις συμφωνίες του 1999 με τη Ryanair. Ειδικότερα, η Επιτροπή έθεσε το ερώτημα κατά πόσον το ύψος των αερολιμενικών τελών και οι παρεπόμενες εκπτώσεις και η στήριξη για εμπορική προώθηση που παρέχεται στην Ryanair από το αεροδρόμιο συνιστούν κρατική ενίσχυση.
               
            
                  (12)
               
               
                  Η Επιτροπή εξέφρασε ιδίως αμφιβολίες κατά πόσον η διαφοροποίηση των αερολιμενικών τελών που εφαρμόζονται στο αεροδρόμιο Aarhus βασίστηκε σε πρόσθετα έσοδα και πρόσθετες δαπάνες, ήτοι σε έσοδα και δαπάνες που προκύπτουν από τη δραστηριότητα της Ryanair στο αεροδρόμιο. Επιπλέον, η Δανία δεν παρέσχε στην Επιτροπή ούτε αντίγραφο των συμφωνιών του 1999 με τη Ryanair, ούτε το επιχειρηματικό σχέδιο αξιολόγησης της κερδοφορίας της εταιρείας Αερολιμένας Aarhus. Ως εκ τούτου, στην απόφασή της για την κίνηση της διαδικασίας, η Επιτροπή εξέφρασε αμφιβολίες κατά πόσον η εταιρεία Αερολιμένας Aarhus ενήργησε με γνώμονα τις προοπτικές μακροπρόθεσμης κερδοφορίας. Ομοίως, δεν ήταν δυνατόν να αποκλειστεί το ενδεχόμενο οι συμφωνίες του 1999 να προσπόρισαν στη Ryanair ένα πλεονέκτημα που δεν θα της είχε παρασχεθεί υπό τους συνήθεις όρους της αγοράς.
               
            
                  (13)
               
               
                  Η Επιτροπή εξέφρασε αμφιβολίες κατά πόσον η ενίσχυση θα μπορούσε να κηρυχθεί συμβιβάσιμη βάσει του άρθρου 107 παράγραφος 3 στοιχείο γ) της ΣΛΕΕ. Στο πλαίσιο αυτό, η Επιτροπή εξέφρασε ιδίως αμφιβολίες κατά πόσον σε αυτή την περίπτωση πληρούνταν οι όροι συμβατότητας, όπως ορίζονται στις κατευθυντήριες γραμμές του 2005 για τις αερομεταφορές (5).
               
            3.   ΠΑΡΑΤΗΡΗΣΕΙΣ ΤΗΣ ΔΑΝΙΑΣ
      
      3.1.   Η διαδικασία λήψης αποφάσεων που οδήγησε στις συμφωνίες του 1999 με την Ryanair
      
      
                  (14)
               
               
                  Στις παρατηρήσεις που υπέβαλε η Δανία στην Επιτροπή ισχυρίζεται πρώτον ότι οι συμφωνίες του 1999 με τη Ryanair δεν μπορούν να καταλογιστούν στη Δανία.
               
            
                  (15)
               
               
                  Η Δανία υποστηρίζει ότι οι συμφωνίες του 1999 είχαν συναφθεί μεταξύ της εταιρείας Αερολιμένας Aarhus και της Ryanair και δεν μπορεί να καταλογιστούν σε καμία δημόσια αρχή. Η Δανία επισημαίνει ότι ούτε η ίδια, ούτε καμία άλλη δημόσια αρχή δεν συμμετείχε στη διαπραγμάτευση των συμφωνιών.
               
            
                  (16)
               
               
                  Επίσης, διευκρινίζει ότι, σύμφωνα με την εταιρεία Αερολιμένας Aarhus, οι προκαταρκτικές διαπραγματεύσεις μεταξύ της εν λόγω εταιρείας και της Ryanair είχαν αρχίσει ήδη από τις αρχές του 1998 και, περαιτέρω, ότι οι διαπραγματεύσεις ανεστάλησαν προσωρινά την άνοιξη του 1999, διότι τα μέρη δεν μπορούσαν να καταλήξουν σε συμφωνία.
               
            
                  (17)
               
               
                  Επίσης, η Δανία αναφέρει ότι τον Ιούνιο του 1999 ο SAS ανακοίνωσε ότι θα καταργούσε το δρομολόγιο Aarhus-Λονδίνο, με ισχύ από το τέλος Οκτωβρίου 1999. Σε αυτό το πλαίσιο, η Δανία επισημαίνει ότι κατά τη διάρκεια του καλοκαιριού του 1999 άρχισαν εκ νέου οι διαπραγματεύσεις μεταξύ της Ryanair και της εταιρείας Αερολιμένας Aarhus, εκπροσωπούμενης από τον αρμόδιο διευθυντή της για τις συνεργασίες παροχής υπηρεσιών υποστήριξης.
               
            
                  (18)
               
               
                  Όσον αφορά τις διαπραγματεύσεις των συμφωνιών του 1999, η Δανία διευκρινίζει ότι οι συμφωνίες του 1999 είχαν συμφωνηθεί απευθείας από το διευθυντή του αεροδρομίου και οι έχοντες την ιδιοκτησία δημόσιοι φορείς ούτε πρότειναν ούτε ενέκριναν τους όρους που περιλαμβάνονται στις συμφωνίες. Κατά τη Δανία, ο διευθυντής που διαπραγματεύτηκε τις συμφωνίες, συμπεριλαμβανομένων των παρεχόμενων εκπτώσεων, δεν είχε επαφές ούτε με το διοικητικό συμβούλιο, ούτε με οποιαδήποτε άλλη τοπική αρχή.
               
            
                  (19)
               
               
                  Περαιτέρω, η Δανία διευκρινίζει ότι οι συμφωνίες του 1999 υπογράφηκαν άμεσα από τον διευθυντή του αεροδρομίου που διεξήγαγε τη διαπραγμάτευσή τους. Επιπροσθέτως, εξηγεί ότι οι συμφωνίες του 1999 δεν υποβλήθηκαν προς έγκριση στις δανικές αρχές πολιτικής αεροπορίας, ούτε ενέκρινε η Δανία τα αερολιμενικά τέλη με τη μορφή πίνακα τελών ή άλλως.
               
            
                  (20)
               
               
                  Προκειμένου να υποστηρίξει τις δηλώσεις αυτές (βλέπε αιτιολογικές σκέψεις 15 έως 19), η Δανία παρέσχε αντίγραφο των πρακτικών των συνεδριάσεων του διοικητικού συμβουλίου με τους εκπροσώπους των τοπικών αρχών, καθώς και των πρακτικών των ετήσιων γενικών συνελεύσεων.
               
            
                  (21)
               
               
                  Κατά συνέπεια, η Δανία φρονεί ότι στις διαπραγματεύσεις των συμφωνιών του 1999 με τη Ryanair δεν ενεπλάκησαν άμεσα ή έμμεσα ούτε οι μέτοχοι του αεροδρομίου, ούτε οι αρχές πολιτικής αεροπορίας. Έτσι, κατά τη γνώμη της Δανίας, οι συμφωνίες αυτές δεν μπορεί να καταλογιστούν στο εν λόγω κράτος μέλος. Άρα, δεδομένου δεν συντρέχει μία από τις σωρευτικές προϋποθέσεις για την έννοια της κρατικής ενίσχυσης, η Δανία φρονεί ότι οι συμφωνίες του 1999 με τη Ryanair δεν συνιστούν κρατική ενίσχυση.
               
            3.2.   Οι συμφωνίες του 1999 μεταξύ της εταιρείας Αερολιμένας Aarhus και της Ryanair
      
      
                  (22)
               
               
                  Η Δανία παρέσχε αντίγραφο των δύο συμφωνιών που συνήφθησαν μεταξύ της εταιρείας Αερολιμένας Aarhus και της Ryanair το 1999 και περαιτέρω διευκρινίσεις.
               
            
         Η κύρια συμφωνία του 1999
      
      
                  (23)
               
               
                  Η Δανία διευκρινίζει ότι στις 2 Νοεμβρίου 1999, η εταιρεία Αερολιμένας Aarhus συνήψε συμφωνία με τη Ryanair (στο εξής: κύρια συμφωνία). Επίσης αναφέρει ότι η συμφωνία είχε προγραμματιστεί να παραμείνει σε ισχύ έως την 31η Οκτωβρίου 2009 (ήτοι για περίοδο 10 ετών).
               
            
                  (24)
               
               
                  Η Δανία δηλώνει ότι η κύρια σύμβαση υποχρέωνε τη Ryanair να πραγματοποιεί τουλάχιστον […] (6) δρομολόγιο από το αεροδρόμιο του Aarhus προς το αεροδρόμιο Stansted του Λονδίνου με αεροσκάφος τύπου B737 (επιτρέποντας μείωση των δρομολογίων μόνο κατά τις αργίες, όπως τα Χριστούγεννα, την πρωτοχρονιά και το Πάσχα). Η Δανία διευκρινίζει ότι, βάσει της κύριας συμφωνίας, η Ryanair ανέλαβε την υποχρέωση να εξυπηρετεί τουλάχιστον […] επιβάτες ετησίως στο αεροδρόμιο του Aarhus, μεταξύ 1ης Ιανουαρίου 2001 και 31ης Δεκεμβρίου 2001.
               
            
                  (25)
               
               
                  Όσον αφορά τα καταβλητέα από τη Ryanair τέλη, η Δανία εξηγεί ότι, βάσει της κύριας συμφωνίας, η Ryanair ήταν υποχρεωμένη να καταβάλλει στην εταιρεία Αερολιμένας Aarhus τα τέλη που συνοψίζονται κατωτέρω στον Πίνακα 2.
                  
                     Πίνακας 2
                  
                  
                     Αερολιμενικά τέλη καταβλητέα από τη Ryanair στην εταιρεία Αερολιμένας Aarhus βάσει της κύριας συμφωνίας που συνήφθη το 1999
                  
                  
                              Αερολιμενικά τέλη καταβλητέα από την Ryanair
                           
                           
                              […]
                           
                           
                              […]
                           
                        
                              Τέλη προσαπογείωσης ανά πτήση μετ' επιστροφής (συμπεριλαμβανομένων των πρόσθετων τελών θορύβου και τοπικού ελέγχου εναέριας κυκλοφορίας)
                           
                           
                              DKK […]
                           
                        
                              Τέλη εξυπηρέτησης επιβατών ανά αναχωρούντα επιβάτη
                           
                           
                              DKK […]
                           
                        
                              Τέλη νυκτερινής λειτουργίας
                           
                           
                              Τιμή τιμοκαταλόγου
                           
                        
                              Τέλη στάθμευσης αεροσκαφών και διακίνησης επιβατών ανά πτήση μετ' επιστροφής
                           
                           
                              DKK […]
                           
                           
                              DKK […]
                           
                        
            
                  (26)
               
               
                  Η Δανία επισημαίνει ότι, σύμφωνα με την κύρια συμφωνία, η εταιρεία Αερολιμένας Aarhus υποχρεούταν να χορηγεί στη Ryanair έκπτωση […]DKK (για την πρώτη […], ήτοι […]) ή […] DKK (για τη δεύτερη […], ήτοι […]) επί των τελών εξυπηρέτησης επιβατών (ήτοι έκπτωση […] επί των εν λόγω τελών), εφόσον η Ryanair αποκόμιζε καθαρά έσοδα […] DKK κατά μέγιστο ανά επιβάτη απλής διαδρομής, στο δρομολόγιο Λονδίνο Stansted. Η Δανία διευκρινίζει ότι τούτο ίσχυε από το 1999 και εξής.
               
            
         Η συμφωνία εμπορικής προώθησης του 1999
      
      
                  (27)
               
               
                  Η Δανία επισημαίνει ότι την ίδια ημέρα, στις 2 Νοεμβρίου 1999, η Ryanair και η εταιρεία Αερολιμένας Aarhus συνήψαν και δεύτερη συμφωνία (στο εξής: συμφωνία εμπορικής προώθησης).
               
            
                  (28)
               
               
                  Επίσης, εξηγεί ότι βάσει της συμφωνίας εμπορικής προώθησης η εταιρεία Αερολιμένας Aarhus υποχρεούνταν να καταβάλλει στην Ryanair:
                  
                              (i)
                           
                           
                              ποσό ίσο με το […] που βαρύνουν τη Ryanair σύμφωνα με την κύρια συμφωνία και
                           
                        
                              (ii)
                           
                           
                              όλες τις αυξήσεις επί του τέλους υπηρεσιών επιβατών στο αεροδρόμιο του Aarhus άνω των […]DKK […] και άνω των […]DKK […].
                           
                        
            
                  (29)
               
               
                  Η Δανία εξηγεί περαιτέρω ότι, σύμφωνα με τη συμφωνία εμπορικής προώθησης, η μείωση των τελών προσαπογείωσης/νυκτερινής λειτουργίας θεωρήθηκε ότι συνιστά στήριξη για εμπορική προώθηση. Η Δανία δηλώνει ότι η εταιρεία Αερολιμένας Aarhus δεν γνώριζε τον σκοπό της καταβαλλόμενης στήριξης για εμπορική προώθηση, αλλά θεώρησε ότι αφορούσε τον επιμερισμό του κόστους της γραμμής Aarhus/Λονδίνο-Stansted.
               
            3.3.   Εφαρμογή της αρχής του ιδιώτη επενδυτή στην οικονομία της αγοράς και επιλεκτικότητα
      
      
                  (30)
               
               
                  Όσον αφορά την εφαρμογή της αρχής του ιδιώτη επενδυτή στην οικονομία της αγοράς (στο εξής: ΑΙΕΟΑ), η Δανία φρονεί ότι η Επιτροπή θα πρέπει να συγκρίνει τη συμπεριφορά της εταιρείας Αερολιμένας Arhus με την αναμενόμενη συμπεριφορά ενός ιδιώτη επενδυτή που ενεργεί με γνώμονα τις προοπτικές μακροπρόθεσμης κερδοφορίας και ακολουθεί τομεακή πολιτική.
               
            
                  (31)
               
               
                  Η Δανία δηλώνει ότι η κερδοφορία των συμφωνιών του 1999 με τη Ryanair πρέπει να αξιολογηθεί για το σύνολο της προβλεπόμενης διάρκειας των εν λόγω συμφωνιών (ήτοι για περίοδο 10 ετών). Επίσης σημειώνει ότι οι συμφωνίες του 1999 είχαν θετικό αντίκτυπο στα οικονομικά του αεροδρομίου για την περίοδο 1999-2009.
               
            
                  (32)
               
               
                  Η Δανία διευκρινίζει ότι, κατά τον χρόνο σύναψης των συμφωνιών του 1999 με τη Ryanair, η εταιρεία Αερολιμένας Aarhus αντιμετώπιζε τις εξής προκλήσεις: Πρώτον, βρισκόταν σε ανταγωνισμό για την προσέλκυση αεροπορικών εταιρειών και επιβατών με το αεροδρόμιο του Billund, το οποίο, ως το μεγαλύτερο αεροδρόμιο στην περιφέρεια της Γιουτλάνδης, είχε στρατηγικά ισχυρότερη ανταγωνιστική θέση. Δεύτερον, το αεροδρόμιο του Aarhus λειτουργούσε μόλις στο 40 % της δυναμικότητάς του και είχε ήδη εμφανίσει μείωση των επιβατών από περίπου 860 000 σε περίπου 596 000 από το 1996 έως το 1999, με περαιτέρω προβλεπόμενη μείωση για τα επόμενα έτη. Τρίτον, η στρατιωτική δραστηριότητα του αεροδρομίου, η αεροπορική βάση του Tirstrup, είχε διακοπεί, γεγονός που σήμαινε ότι το καθαρό ετήσιο κόστος της εταιρείας Αερολιμένα Aarhus για τον έλεγχο της εναέριας κυκλοφορίας, τις πυροσβεστικές και σωστικές υπηρεσίες, τις τεχνικές υπηρεσίες και τις υπηρεσίες εδάφους είχε αυξηθεί κατά 10-12 εκατ. DKK. Τέταρτον, ένας νέος αυτοκινητόδρομος (ο αυτοκινητόδρομος Djursland), ο οποίος παρέχει ταχύτερη και ευκολότερη σύνδεση με το Tirstrup, είχε προγραμματιστεί να ανοίξει το 2004.
               
            
                  (33)
               
               
                  Η Δανία εξηγεί περαιτέρω ότι η γέφυρα Great Belt είχε ήδη τεθεί σε λειτουργία (δίνοντας στους ταξιδιώτες τη δυνατότητα να μεταβαίνουν οδικώς από το Aarhus στην Κοπεγχάγη), ενώ η γραμμή του SAS προς το Λονδίνο είχε καταργηθεί. Στις παρατηρήσεις της επισημαίνει ότι το άνοιγμα της γέφυρας Great Belt μείωσε τον χρόνο της διαδρομής μεταξύ Aarhus και Κοπεγχάγης από περίπου πέντε ώρες σε περίπου τρεις ώρες για τα διάφορα μέσα μεταφοράς (αυτοκίνητο/τρένο/απευθείας πλοίο).
               
            
                  (34)
               
               
                  Ακόμη, η Δανία επισημαίνει ότι στο πλαίσιο αυτό (βλέπε αιτιολογικές σκέψεις 32 και 33) η εταιρεία Αερολιμένας Aarhus ήταν αναγκασμένη να παρέχει κίνητρα προκειμένου να προσελκύσει νέους πελάτες και να συμπληρώσει την ανεκμετάλλευτη δυναμικότητα του αεροδρομίου. Η Δανία διευκρινίζει ότι ο διευθυντής του αεροδρομίου Aarhus εκτιμούσε ότι η Ryanair θα ήταν σε θέση να προσελκύσει προς το αεροδρόμιο περίπου […] επιπλέον επιβάτες ετησίως. Επίσης, δηλώνει ότι, με βάση τις προβλέψεις αυτές για την προσέλευση επιβατών, από τις συμφωνίες αναμενόταν να προκύψει καθαρό εισόδημα περίπου […] DKK ([…] EUR) το 2001. Η Δανία εξηγεί ότι η αξιοπιστία των προβλέψεων του διευθυντή επιβεβαιώθηκε από τα πραγματικά αποτελέσματα, όπως για παράδειγμα το 2001, όταν τα καθαρά έσοδα που προέκυψαν από τις συμφωνίες του 1999 ανήλθαν σε […] DKK ([…] EUR). Εξάλλου, η Δανία τονίζει ότι όλες οι δαπάνες (π.χ. εμπορικής προώθησης, υπηρεσιών εδάφους και άλλες δαπάνες) με τις οποίες επιβαρύνθηκε ο αερολιμένας σε σχέση με τη σύναψη της σύμβασης με τη Ryanair χρηματοδοτούνται απευθείας από τα έσοδα που προκύπτουν από την εν λόγω συμφωνία. Επιπλέον, η Δανία δηλώνει ότι τα καθαρά έσοδα που προκύπτουν από τη συμφωνία συμβάλλουν στη συνολική κερδοφορία του αεροδρομίου.
               
            
                  (35)
               
               
                  Η Δανία επισημαίνει ότι οι συμφωνίες του 1999 με τη Ryanair δεν απαίτησαν την πραγματοποίηση επενδύσεων από την εταιρεία Αερολιμένας Aarhus, καθότι το αεροδρόμιο λειτουργούσε μόλις στο 40 % της δυναμικότητάς του. Επίσης, διευκρινίζει ότι, και σε σχέση με το λειτουργικό κόστος του αεροδρομίου του Aarhus, οι συμφωνίες του 1999 με τη Ryanair προέβλεπαν ότι το προσωπικό θα μπορούσε να καλύψει έως και το 60 % της δυναμικότητας· π.χ. το προσωπικό εδάφους είχε ήδη χρηματοδοτηθεί από τα λοιπά έσοδα του αεροδρομίου.
               
            
                  (36)
               
               
                  Όσον αφορά τη στήριξη για εμπορική προώθηση που θα καταβαλλόταν από την εταιρεία Αερολιμένας Aarhus στη Ryanair βάσει της συμφωνίας εμπορικής προώθησης, η Δανία επισημαίνει ότι η διαχείριση του αεροδρομίου προέβλεπε ότι η Ryanair θα βοηθούσε το αεροδρόμιο, αυξάνοντας την έκθεσή του στην αγορά. Η Δανία διευκρινίζει περαιτέρω ότι την ίδια περίοδο, η εταιρεία Αερολιμένας Aarhus αποφάσισε να συρρικνώσει τις άλλες της δραστηριότητες στον τομέα της εμπορικής προώθησης, δεδομένου ότι αυτές αντικαταστάθηκαν από την Ryanair, όπως, μεταξύ άλλων, η διαφήμιση του αεροδρομίου του Aarhus στον ιστότοπο της Ryanair και στα εξυπηρετούμενα αεροδρόμια.
               
            
                  (37)
               
               
                  Η Δανία διευκρινίζει ότι πρόθεση της εταιρείας Αερολιμένα Aarhus ήταν να αυξήσει τα έσοδά της μέσω της αύξησης των επιβατών και των μη αεροναυτικών εσόδων (π.χ. από καταστήματα λιανικής πώλησης ή από υπηρεσίες στάθμευσης αυτοκινήτων). Η Δανία διευκρινίζει περαιτέρω ότι, κατά τον χρόνο σύναψης των συμφωνιών του 1999 με τη Ryanair, η εταιρεία Αερολιμένας Aarhus ανέμενε οι υπηρεσίες στάθμευσης αυτοκινήτων επί πληρωμή να αποτελέσουν σημαντικό παράγοντα δημιουργίας εσόδων. Όσον αφορά τα έσοδα από τα καταστήματα λιανικής πώλησης, η Δανία διευκρινίζει ότι υπό εκμίσθωση βρισκόταν μόλις το 30 % της διαθέσιμης δυναμικότητας του αεροδρομίου.
               
            
                  (38)
               
               
                  Για τους λόγους αυτούς, η Δανία φρονεί ότι οι συμφωνίες του 1999 με τη Ryanair συνήφθησαν σύμφωνα με την ΑΙΕΟΑ, δεδομένου ότι οι εν λόγω συμφωνίες προβλεπόταν να συνεισφέρουν στην κερδοφορία του αεροδρομίου, μεταξύ 1999 και 2009, περίπου […]. DKK και ως εκ τούτου να βελτιώσουν την οικονομική βιωσιμότητα του φορέα εκμετάλλευσής του.
               
            
                  (39)
               
               
                  Για να υποστηρίξει αυτή τη θέση, η Δανία προσκόμισε το επιχειρηματικό σχέδιο και τις προβλέψεις κερδοφορίας της διοίκησης του φορέα εκμετάλλευσης του αεροδρομίου. Στον πίνακα 3 συνοψίζεται η προβλεπόμενη κερδοφορία από τις συμφωνίες του 1999 με τη Ryanair, όπως παρασχέθηκε από τη Δανία:
                  
                     Πίνακας 3
                  
                  
                     Επισκόπηση της προβλεπόμενης κερδοφορίας από τις συμφωνίες του 1999 με τη Ryanair για την εταιρεία Αερολιμένας Aarhus σε χιλ. DKK
                  
                  
                               
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                           
                              Σύνολο (ονομαστικό)
                           
                        
                              
                                 Έσοδα
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Έσοδα από αεροναυτικές δραστηριότητες
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Έσοδα από μη αεροναυτικές δραστηριότητες
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Δαπάνες
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Υπηρεσίες εδάφους
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Εμπορική προώθηση
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Αποτελέσματα από τις συμφωνίες του 1999 με τη Ryanair
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
            
                  (40)
               
               
                  Η Δανία διευκρινίζει ότι η Ryanair δεν απολαμβάνει επιλεκτικό πλεονέκτημα, δεδομένου ότι οι εκπτώσεις που χορηγήθηκαν βάσει των συμφωνιών του 1999 με τη Ryanair είχαν προηγουμένως χορηγηθεί και στον SAS. Περαιτέρω, η Δανία επεσήμανε ότι το 1999 χορηγήθηκε και στις Cimber Air A/S και Maersk Air A/S η ίδια έκπτωση 50 %, όπως και στη Ryanair, ενώ παρόμοια συμφωνία χορήγησης έκπτωσης προτάθηκε και στην περιφερειακή αεροπορική εταιρεία Sunair, καθώς και στην EasyJet (πρώην Go). Για να υποστηρίξει αυτή τη θέση, η Δανία προσκόμισε αντίγραφα των εν λόγω επιστολών.
               
            
                  (41)
               
               
                  Η Δανία φρονεί ότι οι συμφωνίες του 1999 μεταξύ της εταιρείας Αερολιμένας Aarhus και της Ryanair συνήφθησαν με όρους της αγοράς, δεν παρέχουν πλεονέκτημα στην Ryanair, και ως εκ τούτου δεν συνιστούν κρατικές ενισχύσεις.
               
            
                  (42)
               
               
                  Επιπλέον, διευκρινίζει ότι η προβλεπόμενη κερδοφορία επιβεβαιώθηκε και από τα πραγματικά οικονομικά αποτελέσματα του φορέα διαχείρισης του αεροδρομίου. Η Δανία δηλώνει, επίσης, ότι, επί παραδείγματι, η εταιρεία Αερολιμένας Aarhus σημείωσε καθαρά κέρδη της τάξης των 2 εκατ. DKK το 2010, ενώ θετικά αποτελέσματα προβλέπονται και για τα επόμενα έτη. Τέλος, επισημαίνει ότι τα κέρδη είναι αποτέλεσμα της σταδιακής αύξησης των επιβατών και της μακροπρόθεσμης μετάβασης από τις εγχώριες στις διεθνείς πτήσεις, μετά το άνοιγμα της γέφυρας Great Belt.
               
            4.   ΠΑΡΑΤΗΡΗΣΕΙΣ ΕΚ ΜΕΡΟΥΣ ΤΡΙΤΩΝ ΜΕΡΩΝ
      
      
                  (43)
               
               
                  Η Επιτροπή έλαβε παρατηρήσεις από τρία ενδιαφερόμενα μέρη.
               
            4.1.   Ryanair
      
      
                  (44)
               
               
                  Η Ryanair άρχισε τις παρατηρήσεις της, τις οποίες υπέβαλε στις 29 Μαΐου 2008, δηλώνοντας ότι κατά τη γνώμη της η κίνηση επίσημης διαδικασίας έρευνας δεν ήταν δικαιολογημένη ούτε αναγκαία. Δήλωσε επίσης ότι λυπάται που η Επιτροπή δεν της έδωσε τη δυνατότητα να συμμετάσχει στην προκαταρκτική εξέταση.
               
            
                  (45)
               
               
                  Επί της ουσίας της υπόθεσης, η Ryanair φρονεί ότι η Επιτροπή θα πρέπει να βασίσει τη θέση της στις συνήθεις εμπορικές συμφωνίες και, σε αυτή τη βάση, θα πρέπει να αποφασίσει ότι οι συμφωνίες του 1999 συνάδουν με την ΑΙΕΟΑ και άρα δεν ενέχουν κρατική ενίσχυση. Η Ryanair υποστηρίζει ότι ο φορέας διαχείρισης του αεροδρομίου του Aarhus επωφελείται από τη δραστηριοποίησή της στο αεροδρόμιο.
               
            
                  (46)
               
               
                  Όσον αφορά την ΑΙΕΟΑ, η Ryanair δηλώνει ότι όσον αφορά τα έσοδα, πρέπει να ληφθούν υπόψη τόσο τα αεροναυτικά, όσο και τα μη αεροναυτικά έσοδα. Όσον αφορά τις δαπάνες, η Ryanair επισημαίνει ότι οι συναφείς δαπάνες που πρέπει να ληφθούν υπόψη είναι οι πρόσθετες δαπάνες της σύναψης των αντίστοιχων συμφωνιών με μια αεροπορική εταιρεία και όχι οι μη ανακτήσιμες δαπάνες, ούτε τα πάγια γενικά έξοδα. Η Ryanair δηλώνει ότι, όταν μια αεροπορική εταιρεία συνάπτει με ένα αεροδρόμιο συμφωνία η οποία είναι σταδιακά κερδοφόρα, η συμφωνία δεν ενέχει καμία ενίσχυση.
               
            
                  (47)
               
               
                  Επίσης, αναφέρει ότι, σε γενικές γραμμές, ένας ιδιώτης επενδυτής συνήθως δεν συνάπτει συμφωνίες που είναι σταδιακά ζημιογόνες. Αφετέρου, η Ryanair δηλώνει ότι χωρεί εξαίρεση, σε περίπτωση που ο φορέας εκμετάλλευσης ενός αεροδρομίου δεν είναι αποδοτικός κατά τον χρόνο σύναψης της συμφωνίας, αλλά θεωρεί ότι η συμφωνία θα τον βοηθήσει, κατά κάποιο τρόπο, να βελτιώσει την αποδοτικότητά του. Στην περίπτωση αυτή, κατά τη Ryanair, η συμφωνία μπορεί να είναι κερδοφόρα, ακόμη και αν κατά τον χρόνο της υπογραφής της φαίνεται να υπολείπεται των πρόσθετων δαπανών που επιφέρει.
               
            
                  (48)
               
               
                  Εξάλλου, σύμφωνα πάντα με τη Ryanair, η Επιτροπή θα πρέπει να βασίσει την εκτίμησή της σε μια συγκριτική προσέγγιση, αντιπαραβάλλοντας τις συμφωνίες που έχει συνάψει η Ryanair με άλλους δημόσιους και ιδιωτικούς αερολιμένες. Η Ryanair δηλώνει περαιτέρω ότι, κατά την εξέταση των συμφωνιών, θα πρέπει επίσης να ληφθούν υπόψη οι εξωτερικές οικονομίες δικτύου που απορρέουν από τις συμφωνίες του 1999.
               
            
                  (49)
               
               
                  Θέση της Ryanair είναι ότι οι υπό εξέταση συμφωνίες του 1999 αντιστοιχούν σε μια τυπική εμπορική συμφωνία μεταξύ ενός αεροδρομίου και μιας αεροπορικής εταιρείας σε μια απελευθερωμένη αγορά. Η Ryanair επισημαίνει ότι στον πυρήνα της ανεξάρτητης απόφασης του φορέα εκμετάλλευσης του αεροδρομίου βρίσκεται η βελτίωση της χρήσης της δυναμικότητας του αεροδρομίου μέσω της μεγιστοποίησης του αριθμού των επιβατών, προκειμένου να αυξηθούν τα αεροναυτικά και μη αεροναυτικά του έσοδα.
               
            
                  (50)
               
               
                  Η Ryanair υποστηρίζει ότι η εταιρεία Αερολιμένας Aarhus ακολούθησε το παράδειγμα πολλών ιδιωτικών αεροδρομίων σε παρόμοια κατάσταση, αποφασίζοντας ότι ο καλύτερος τρόπος για να μεγιστοποιηθεί ο αριθμός των επιβατών είναι να δοθούν κίνητρα στις αεροπορικές εταιρείες, ώστε να προσφέρουν μεγάλες ποσότητες επιβατών. Κατά τη Ryanair, τα αεροδρόμια παρέχουν τέτοιου είδους κίνητρα επειδή αναγνωρίζουν το γεγονός ότι οι αεροπορικές εταιρείες που παρέχουν μεγάλους όγκους επιβατών δημιουργούν οικονομίες κλίμακας για τον φορέα διαχείρισης του αεροδρομίου. Σύμφωνα με την Ryanair, το σχέδιο παροχής κινήτρων στο αεροδρόμιο του Aarhus βασίστηκε στη δέσμευση της Ryanair να προσελκύει τουλάχιστον […] επιβάτες ετησίως.
               
            
                  (51)
               
               
                  Η Ryanair επικαλείται παραδείγματα άλλων ευρωπαϊκών αεροδρομίων που ακολουθούν παρόμοια στρατηγική με το αεροδρόμιο του Aarhus, όπως το Stansted και το Louton του Λονδίνου και το Hahn της Φρανκφούρτης. Επιπλέον, η Ryanair επισημαίνει ότι, προκειμένου να συνάδουν με την ΑΙΕΟΑ, αρκεί οι συμφωνίες να βελτιώνουν τη μακροπρόθεσμη οικονομική θέση του αεροδρομίου.
               
            
                  (52)
               
               
                  Η Ryanair εξηγεί ότι τα καταβλητέα από τον SAS τέλη δεν μπορεί να συγκριθούν με εκείνα που καταβάλλει η Ryanair, δεδομένου ότι το επίπεδο των παρεχόμενων υπηρεσιών, όπως οι απαιτήσεις των υπηρεσιών εδάφους και λειτουργίας των αεροσκαφών των δύο εταιρειών είναι διαφορετικά.
               
            
                  (53)
               
               
                  Η Ryanair φρονεί ότι οι συμφωνίες του 1999 που συνήψε με την εταιρεία Αερολιμένας Aarhus συνάδουν με την ΑΙΕΟΑ.
               
            
                  (54)
               
               
                  Όσον αφορά τη δυνατότητα καταλογισμού των συμφωνιών του 1999, η Ryanair φρονεί ότι η εταιρεία Αερολιμένας Aarhus είναι ανεξάρτητη επιχείρηση. Επίσης, επισημαίνει ότι οι ιδιοκτήτες δεν ασκούν έλεγχο επί της διοίκησης και των οικονομικών της. Η Ryanair εξηγεί ότι ήταν η διοίκηση της εταιρείας που καθόρισε τα τέλη και διαπραγματεύτηκε τη συμφωνία με την αεροπορική εταιρεία. Στις διαπραγματεύσεις δεν συμμετείχαν ούτε δημόσιες αρχές, ούτε η Δανία. Περαιτέρω, η Ryanair εκτιμά ότι οι μέτοχοι του αεροδρομίου δεν διατηρούν κανέναν έλεγχο επί του καθορισμού των τελών, συμπεριλαμβανομένης της συμφωνίας με τη Ryanair.
               
            
                  (55)
               
               
                  Όσον αφορά το επιλεκτικό πλεονέκτημα, η Ryanair φρονεί ότι, δεδομένου ότι η εταιρεία Αερολιμένας Aarhus δεν κατέχει δεσπόζουσα θέση σε καμία από τις ευρωπαϊκές, εθνικές ή περιφερειακές αγορές για υπηρεσίες αεροδρομίου, δεν υπέχει υποχρέωση, σύμφωνα με τους κανόνες ανταγωνισμού της Ένωσης, να αντιμετωπίζει το σύνολο των πελατών της αεροπορικών εταιρειών κατά τρόπο που δεν εισάγει διακρίσεις. Μολαταύτα, η Ryanair διευκρινίζει ότι η εταιρεία Αερολιμένας Aarhus τηρούσε πάντοτε την αρχή της μη εισαγωγής διακρίσεων, και όντως προσέφερε τη συμφωνία που τελικά κατακυρώθηκε στη Ryanair, σε μια σειρά από άλλες αεροπορικές εταιρείες, όπως οι SAS, Cimber Air, Sun Air και Maersk. Η Ryanair επισημαίνει ότι το γεγονός ότι καμία από αυτές τις αεροπορικές εταιρείες δεν ενδιαφέρθηκε να επεκτείνει τις δραστηριότητές της από το Aarhus δεν σημαίνει ότι η Ryanair απολαμβάνει προνομιακής μεταχείρισης. Επιπλέον, η Ryanair δηλώνει ότι οι συμφωνίες της του 1999 με την εταιρεία Αερολιμένας Aarhus δεν περιέχουν καμία αναφορά σε αποκλειστικότητα.
               
            
                  (56)
               
               
                  Εν όψει των ανωτέρω, η Ryanair φρονεί ότι οι συμφωνίες που συνήψε με την εταιρεία Αερολιμένας Aarhus δεν συνιστούν κρατική ενίσχυση.
               
            4.2.   SAS
      
      
                  (57)
               
               
                  Ο όμιλος SAS υπέβαλε τις παρατηρήσεις του στις 16 Ιουνίου 2008.
               
            
                  (58)
               
               
                  Κατά την άποψη του SAS, η εταιρεία Αερολιμένας Aarhus δεν είναι ανεξάρτητη από τους δημοσίου δικαίου ιδιοκτήτες της (ήτοι από τις δημόσιες αρχές). Ο SAS αναφέρει ότι η πλειοψηφία των μελών του διοικητικού συμβουλίου διορίζονται και εκλέγονται από τους δημοσίου δικαίου ιδιοκτήτες του αεροδρομίου. Ο SAS φρονεί ότι, ως εκ τούτου, τα μέλη του διοικητικού συμβουλίου δεν είναι ανεξάρτητα από τους εργοδότες τους και τους ιδιοκτήτες που εκπροσωπούν.
               
            
                  (59)
               
               
                  Όσον αφορά την οικονομική θέση του αεροδρομίου, ο SAS επισημαίνει ότι η εταιρεία Αερολιμένας Aarhus δήλωσε ότι η οικονομική της θέση είναι υγιής και ότι τα καθαρά έσοδα που εισφέρει η Ryanair στο αεροδρόμιο ανέρχονται σε περίπου 5 έως 6 εκατ. DKK. Ο SAS αναφέρει ότι, ακόμη και αν το ποσό αυτό ήταν ορθό, η εταιρεία Αερολιμένας Aarhus παρουσίασε αρνητικό αποτέλεσμα ύψους 2 311 410 DKK για το έτος 2007, παρά την αύξηση των εσόδων κατά 12,5 %.
               
            
                  (60)
               
               
                  Ο SAS υποστηρίζει περαιτέρω ότι η ανεπαρκής οικονομική επίδοση του φορέα διαχείρισης του αεροδρομίου αποδεικνύεται επίσης από το γεγονός ότι τα συσσωρευμένα αρνητικά αποτελέσματα της τελευταίας πενταετίας ανέρχονται σε περισσότερα από 20 εκατ. DKK. Ο SAS θεωρεί ότι χωρίς τις επιδοτήσεις που χορηγήθηκαν στη Ryanair η οικονομική θέση του φορέα διαχείρισης του αεροδρομίου θα ήταν πολύ καλύτερη.
               
            
                  (61)
               
               
                  Ο SAS φρονεί ότι η Ryanair έχει τύχει προτιμησιακής μεταχείρισης από την εταιρεία Αερολιμένας Aarhus, με τη μορφή σημαντικά μειωμένων τελών εξυπηρέτησης επιβατών καθώς και μειωμένων τελών απογείωσης και προσγείωσης. Ο SAS υποστηρίζει ότι η προτιμησιακή μεταχείριση της Ryanair συνιστά διάκριση εις βάρος των άλλων αεροπορικών εταιρειών που δραστηριοποιούνται στο αεροδρόμιο.
               
            
                  (62)
               
               
                  Επιπλέον, ο SAS αναφέρει ότι οι εκπτώσεις αυτές δεν πληρούν ούτε τα κριτήρια συμβατότητας για τις ενισχύσεις αεροπορικών εταιρειών για την έναρξη νέων γραμμών που ορίζονται στις κατευθυντήριες γραμμές του 2005 για τις αερομεταφορές. Κατά τον SAS, στις συμφωνίες του 1999 με τον φορέα διαχείρισης του αεροδρομίου, η Ryanair δεν φαίνεται να προσφέρει καμίας μορφής εγγύηση του όγκου επιβατών ή άλλη παρόμοια ρήτρα. Επιπλέον, ο SAS υποστηρίζει ότι δεν φαίνεται να υπάρχει συγκεκριμένη ποινική ρήτρα σε περίπτωση που η Ryanair δεν τηρήσει τους όγκους επιβατών ή τις δεσμεύσεις που είχε αρχικά αναλάβει έναντι του αεροδρομίου, κατά τη διαπραγμάτευση της συμφωνίας το 1999. Ακόμη, ο SAS αναφέρει ότι η Ryanair, κατά τα τελευταία λίγα έτη, συστήνει και καταργεί δρομολόγια χωρίς εμφανή αρνητική επίπτωση στα οικονομικά οφέλη που της έχουν χορηγηθεί από τον φορέα διαχείρισης του αεροδρομίου.
               
            
                  (63)
               
               
                  Κατά τη γνώμη του SAS, η ενίσχυση που χορηγήθηκε στην Ryanair από τον φορέα διαχείρισης του αεροδρομίου δεν αποσκοπεί στην ανάπτυξη μιας υπανάπτυκτης περιφέρειας, αλλά μάλλον στην προσέλκυση πρόσθετων δρομολογίων σε ανταγωνισμό με άλλα αεροδρόμια.
               
            
                  (64)
               
               
                  Τέλος, ο SAS επισημαίνει ότι οι συμφωνίες του 1999 με τη Ryanair είναι ήδη σε ισχύ επί σχεδόν δέκα έτη. Ο SAS φρονεί ότι, ακόμη και αν θα μπορούσε να υποστηριχθεί ότι οι συμφωνίες του 1999 πληρούν καθαυτά τα κριτήρια για την ενίσχυση αεροπορικών εταιρειών για την έναρξη νέων γραμμών, όπως ορίζονται στις κατευθυντήριες γραμμές του 2005 για τις αερομεταφορές, από μόνο του το χρονικό πλαίσιο θα πρέπει να καθιστά ασυμβίβαστες τις συμφωνίες του 1999, δεδομένων των αυστηρών προϋποθέσεων για την έγκριση των εν λόγω ενισχύσεων.
               
            
                  (65)
               
               
                  Εν όψει των ανωτέρω, ο όμιλος SAS φρονεί ότι οι συμφωνίες του 1999 μεταξύ της Ryanair και της εταιρείας Αερολιμένας Aarhus συνιστούν κρατική ενίσχυση.
               
            4.3.   Ένωση Ευρωπαϊκών Αεροπορικών Εταιρειών
      
      
                  (66)
               
               
                  Η Ένωση Ευρωπαϊκών Αεροπορικών Εταιρειών (Association of European Airlines, στο εξής: AEA) υπέβαλε τις παρατηρήσεις της στις 4 Ιουλίου 2008. Οι παρατηρήσεις της ΑΕΑ ήταν πλήρως εναρμονισμένες με εκείνες του SAS.
               
            5.   ΠΑΡΑΤΗΡΗΣΕΙΣ ΤΗΣ ΔΑΝΙΑΣ ΣΧΕΤΙΚΑ ΜΕ ΤΙΣ ΠΑΡΑΤΗΡΗΣΕΙΣ ΤΩΝ ΤΡΙΤΩΝ
      
      
                  (67)
               
               
                  Η Δανία έλαβε τις παρατηρήσεις των τριών ενδιαφερόμενων μερών.
               
            
                  (68)
               
               
                  Η Δανία αρχίζει τις παρατηρήσεις της διευκρινίζοντας ότι οι κατευθυντήριες γραμμές που μνημονεύει ο SAS δεν είναι συναφείς για την εκτίμηση της ύπαρξης ενίσχυσης σχετικά με τις συμφωνίες του 1999.
               
            
                  (69)
               
               
                  Η Δανία δηλώνει ότι δεν συμφωνεί με τις παρατηρήσεις του SAS ότι οι συμφωνίες του 1999 δύνανται να καταλογιστούν στο εν λόγω κράτος μέλος. Επίσης, αναφέρει ότι για να αποδειχθεί η δυνατότητα καταλογισμού των συμφωνιών του 1999 δεν αρκεί το γεγονός ότι το αεροδρόμιο του Aarhus ανήκει στο δημόσιο, αλλά απαιτείται να αποδειχθεί πραγματική συμμετοχή στις αποφάσεις του φορέα διαχείρισης του αεροδρομίου. Η Δανία επισημαίνει ότι οι δημόσιες αρχές ουδέποτε συμμετείχαν στις διαπραγματεύσεις των συμφωνιών του 1999.
               
            
                  (70)
               
               
                  Επιπλέον, η Δανία απορρίπτει τις παρατηρήσεις του SAS ότι οι συμφωνίες δεν περιέχουν «εγγύηση όγκου επιβατών» ή μηχανισμό ποινικής ρήτρας σε περίπτωση αθέτησης των υποχρεώσεων της Ryanair. Η Δανία εξηγεί ότι οι συμφωνίες του 1999 περιλαμβάνουν δυνατότητα αναδιαπραγμάτευσης των όρων των συμφωνιών, σε περίπτωση που η Ryanair δεν επιτύχει τον ελάχιστο όγκο των […] επιβατών κατά τα πρώτα έτη από τη σύναψη. Κατά τη Δανία, τούτο συνιστά μηχανισμό ποινικής ρήτρας. Επιπλέον, η Δανία φρονεί ότι οι προϋποθέσεις ενίσχυσης αεροπορικών εταιρειών για την έναρξη νέων γραμμών, όπως ορίζονται στις κατευθυντήριες γραμμές του 2005 για τις αερομεταφορές, δεν έχουν εφαρμογή στις συμφωνίες του 1999.
               
            
                  (71)
               
               
                  Όσον αφορά τις παρατηρήσεις της Ryanair, η Δανία εξηγεί ότι η συμφωνία του 1999 μεταξύ της εταιρείας Αερολιμένας Aarhus και της Ryanair αποτελεί χαρακτηριστικό παράδειγμα και αντικατοπτρίζει τη γενική ανάπτυξη της περιφερειακής αγοράς αεροδρομίων.
               
            6.   ΥΠΑΡΞΗ ΕΝΙΣΧΥΣΗΣ
      
      
                  (72)
               
               
                  Σύμφωνα με το άρθρο 107 παράγραφος 1 της ΣΛΕΕ, «ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό διά της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής είναι ασυμβίβαστες με την εσωτερική αγορά, κατά το μέτρο που επηρεάζουν τις μεταξύ κρατών μελών συναλλαγές.»
               
            
                  (73)
               
               
                  Τα κριτήρια που προβλέπονται στο άρθρο 107 παράγραφος 1 της ΣΛΕΕ είναι σωρευτικά. Κατά συνέπεια, προκειμένου να προσδιοριστεί κατά πόσον το υπό εξέταση μέτρο συνιστά ενίσχυση κατά την έννοια του άρθρου 107 παράγραφος 1 της ΣΛΕΕ, πρέπει να πληρούνται όλες οι προϋποθέσεις που παρατίθενται κατωτέρω. Συγκεκριμένα, η χρηματοδοτική στήριξη πρέπει:
                  
                              (i)
                           
                           
                              να συνιστά πλεονέκτημα,
                           
                        
                              (ii)
                           
                           
                              να χορηγείται από το κράτος μέλος ή από κρατικούς πόρους,
                           
                        
                              (iii)
                           
                           
                              να ευνοεί ορισμένες επιχειρήσεις ή ορισμένους κλάδους παραγωγής,
                           
                        
                              (iv)
                           
                           
                              να νοθεύει ή να απειλεί να νοθεύσει τον ανταγωνισμό και
                           
                        
                              (v)
                           
                           
                              να επηρεάζει τις εμπορικές συναλλαγές μεταξύ των κρατών μελών.
                           
                        
            
                  (74)
               
               
                  Δεδομένου ότι το αεροδρόμιο του Aarhus ανήκει στο Δημόσιο, έχει σαφώς δημόσιους πόρους στη διάθεσή του. Επομένως, δεν είναι αναγκαίο να καθοριστεί σε ποιο βαθμό έχει ωφεληθεί από κρατικές ενισχύσεις στο παρελθόν. Σε κάθε περίπτωση, όταν συνήφθησαν οι συμφωνίες του 1999, οι κατευθυντήριες γραμμές του 1994 για τις αερομεταφορές θεωρούσαν ότι η χρηματοδότηση των αερολιμένων και των αερολιμενικών υποδομών από το κράτος συνιστά γενικό μέτρο οικονομικής πολιτικής που δεν ενέπιπτε στον έλεγχο των κανόνων της Συνθήκης περί κρατικών ενισχύσεων. Στην απόφασή του στην υπόθεση της 12ης Δεκεμβρίου 2000 Aéroports de Paris (7), το Γενικό Δικαστήριο απεφάνθη κατά της ερμηνείας αυτής και έκρινε ότι η λειτουργία αερολιμένα συνιστά οικονομική δραστηριότητα. Έως την έκδοση της απόφασης στην υπόθεση Aéroports de Paris, οι δημόσιες αρχές μπορούσαν νομίμως να θεωρούν ότι η δημόσια χρηματοδότηση των αερολιμένων δεν συνιστά κρατική ενίσχυση. Λόγω της αβεβαιότητας που υπήρχε πριν από αυτή την αποσαφήνιση του δικαίου, τα μέτρα χρηματοδότησης που χορηγήθηκαν πριν από την έκδοση της απόφασης δεν μπορεί πλέον να αμφισβητηθούν βάσει των κανόνων περί κρατικών ενισχύσεων.
               
            
                  (75)
               
               
                  Προκειμένου να προσδιορίσει αν με τις συμφωνίες του 1999 χορηγήθηκε πλεονέκτημα στη Ryanair, η Επιτροπή πρέπει να εξετάσει κατά πόσον, υπό παρόμοιες περιστάσεις, ένας αερολιμένας που λειτουργεί υπό κανονικές συνθήκες οικονομίας της αγοράς και με γνώμονα τις προοπτικές κερδοφορίας σε μακροπρόθεσμη βάση θα είχε συνάψει την ίδια ή παρόμοια εμπορική συμφωνία, όπως η εταιρεία Αερολιμένας Aarhus (8). Η ύπαρξη πλεονεκτήματος μπορεί κανονικά να αποκλείεται εάν α) η τιμή που χρεώνεται για τις αερολιμενικές υπηρεσίες αντιστοιχεί στην αγοραία τιμή ή β) μπορεί να αποδειχθεί με εκ των προτέρων ανάλυση ότι οι συμφωνίες με την αεροπορική εταιρεία θα συμβάλουν σταδιακά στην κερδοφορία του αερολιμένα και εντάσσονται σε μια συνολική στρατηγική που μακροπρόθεσμα θα αποφέρει κερδοφορία. Επιπλέον, η υποδομή του αερολιμένα πρέπει να είναι προσβάσιμη σε όλους τους αερομεταφορείς (τούτο περιλαμβάνει τις υποδομές που είναι πιθανότερο να χρησιμοποιούνται από ορισμένες κατηγορίες αερομεταφορέων, όπως οι αεροπορικές εταιρείες χαμηλού κόστους ή έκτακτων ναυλωμένων πτήσεων).
               
            
                  (76)
               
               
                  Σύμφωνα με την απόφαση Charleroi (9), κατά την αξιολόγηση των εν λόγω μέτρων, η Επιτροπή πρέπει να λαμβάνει υπόψη όλα τα σχετικά χαρακτηριστικά των μέτρων, καθώς και το πλαίσιό τους. Με άλλα λόγια, η Επιτροπή οφείλει να αναλύσει τον προβλεπόμενο αντίκτυπο των συμφωνιών του 1999 για το αεροδρόμιο του Aarhus, λαμβάνοντας υπόψη όλα τα συναφή χαρακτηριστικά του εν λόγω μέτρου.
               
            
                  (77)
               
               
                  Στην απόφαση του στην υπόθεση Stardust Marine το Δικαστήριο αποφάνθηκε ότι «για να εξακριβωθεί αν το Δημόσιο επέδειξε συμπεριφορά συνετού επενδυτή που ενεργεί υπό συνθήκες οικονομίας της αγοράς, το ζήτημα κατά πόσον η συμπεριφορά του Δημοσίου ήταν ορθολογική από οικονομική άποψη πρέπει να κριθεί εντός του χρονικού πλαισίου εντός του οποίου ελήφθησαν τα μέτρα χρηματοδοτικής στήριξης και να αποφευχθεί οποιαδήποτε εκτίμηση με βάση μεταγενέστερες καταστάσεις». (10)
                  
               
            
                  (78)
               
               
                  Για να μπορέσει να εφαρμόσει το κριτήριο του ιδιώτη επενδυτή σε οικονομία της αγοράς, η Επιτροπή οφείλει να μεταφέρει τον εαυτό της στον χρόνο σύναψης των συμφωνιών του 1999 μεταξύ της εταιρείας Αερολιμένας Aarhus και της Ryanair (ήτοι της 2 Νοεμβρίου 1999). Η Επιτροπή θα πρέπει της να βασίσει την εκτίμησή της της πληροφορίες και της παραδοχές που είχε στη διάθεσή της η εταιρεία του αεροδρομίου, κατά τον χρόνο υπογραφής των δεκαετούς διάρκειας συμφωνιών του 1999.
               
            
         Σύγκριση με την αγοραία τιμή: συγκριτική ανάλυση
      
      
                  (79)
               
               
                  Η Ryanair υποστηρίζει ότι, προκειμένου να αποκλειστεί η ύπαρξη οικονομικού πλεονεκτήματος που δεν θα χορηγούταν υπό τις συνήθεις συνθήκες της αγοράς, τα τέλη των συμφωνιών του 1999 πρέπει να συγκριθούν με τα αερολιμενικά τέλη που ίσχυαν σε άλλα ευρωπαϊκά αεροδρόμια για τις αεροπορικές εταιρείες χαμηλού κόστους.
               
            
                  (80)
               
               
                  Η Επιτροπή θεωρεί ότι η συγκριτική αξιολόγηση των αερολιμενικών τελών είναι πράγματι μια πιθανή προσέγγιση για την εκτίμηση της ύπαρξης ενισχύσεων προς αεροπορικές εταιρείες. Ωστόσο, ο προσδιορισμός σημείου αναφοράς απαιτεί πρώτα να μπορεί να επιλεγεί ικανός αριθμός συγκρίσιμων αερολιμένων που παρέχουν συγκρίσιμες υπηρεσίες υπό κανονικές συνθήκες αγοράς.
               
            
                  (81)
               
               
                  Στο πλαίσιο αυτό, η Επιτροπή σημειώνει ότι κατά το χρόνο της σύναψης των συμφωνιών του 1999 τα αεροδρόμια της Ένωσης θεωρούνταν ότι δεν είναι επιχειρήσεις.
               
            
                  (82)
               
               
                  Περαιτέρω, η Επιτροπή σημειώνει ότι ακόμη και αν ορισμένοι αερολιμένες τελούν υπό ιδιωτική ιδιοκτησία ή διαχείριση χωρίς να εμπλέκονται κοινωνικές ή περιφερειακές πτυχές, οι τιμές που χρεώνονται από τους εν λόγω αερολιμένες ενδέχεται να επηρεάζονται έντονα από τις τιμές που χρεώνονται από την πλειονότητα των φορέων διαχείρισης κρατικά επιδοτούμενων αερολιμένων, καθώς οι τιμές των τελευταίων λαμβάνονται υπόψη από τις αεροπορικές εταιρείες κατά τις διαπραγματεύσεις τους με τους αερολιμένες που τελούν υπό ιδιωτική ιδιοκτησία ή διαχείριση.
               
            
                  (83)
               
               
                  Στην προκειμένη περίπτωση, οι αερολιμένες αναφοράς είτε ήταν δημόσιοι, είτε είχαν λάβει δημόσια χρηματοδότηση στο παρελθόν. Επιπλέον, το επίπεδο των υπηρεσιών που παρέχονται από τα αεροδρόμια σύγκρισης φαίνεται επίσης να διαφέρει, όπως π.χ. χώροι στάθμευσης για ελλιμενισμένα αεροσκάφη, χώροι στάθμευσης για το εγκατεστημένο προσωπικό της Ryanair, γραφείο βάσης, υπόστεγο, εγκαταστάσεις εστίασης, αίθουσα εκπαίδευσης κ.λπ., ενώ και οι συμφωνίες είναι διαφορετικής διάρκειας.
               
            
                  (84)
               
               
                  Υπό τις περιστάσεις αυτές (βλέπε αιτιολογικές σκέψεις 79 έως 83), η Επιτροπή θεωρεί ότι επί του παρόντος δεν μπορεί να προσδιοριστεί ένα κατάλληλο σημείο αναφοράς, ώστε να καθοριστεί η αγοραία τιμή για τις υπηρεσίες που παρέχονται από τον φορέα διαχείρισης του αεροδρομίου.
               
            
         Ανάλυση κερδοφορίας των συμφωνιών του 1999
      
      
                  (85)
               
               
                  Απουσία προσδιορίσιμου σημείου αναφοράς στην αγορά, η Επιτροπή εκτιμά ότι το συναφές κριτήριο για την αξιολόγηση των συμφωνιών που συνάπτουν οι αερολιμένες με τις εκάστοτε αεροπορικές εταιρείες είναι η εκ των προτέρων ανάλυση της πρόσθετης κερδοφορίας.
               
            
                  (86)
               
               
                  Η Επιτροπή φρονεί ότι η διαφοροποίηση των τιμών συνιστά συνήθη επιχειρηματική πρακτική. Παρ' όλα αυτά, τέτοιες διαφοροποιημένες πολιτικές τιμολόγησης θα πρέπει να δικαιολογούνται εμπορικώς, προκειμένου να πληρούν το κριτήριο του ιδιώτη επενδυτή σε οικονομία της αγοράς (11).
               
            
                  (87)
               
               
                  Η Δανία υποστηρίζει ότι η εταιρεία Αερολιμένας Aarhus ενήργησε εύλογα και τεκμηριώνει τον ισχυρισμό της προσκομίζοντας αντίγραφο των εκ των προτέρων υπολογισμών της εταιρείας.
               
            
                  (88)
               
               
                  Εν προκειμένω, η Επιτροπή παρατηρεί ότι οι αερολιμενικές υποδομές που χρησιμοποιεί η Ryanair είναι διαθέσιμες και σε όλες τις άλλες αεροπορικές εταιρείες.
               
            
                  (89)
               
               
                  Η Επιτροπή οφείλει περαιτέρω να αξιολογήσει κατά πόσον οι συμφωνίες του 1999 μπορεί να θεωρηθεί ότι πληρούν το κριτήριο του ιδιώτη επενδυτή σε οικονομία της αγοράς.
               
            
                  (90)
               
               
                  Στο πλαίσιο αυτό, η Επιτροπή θεωρεί ότι συμφωνία που συνάπτεται μεταξύ αεροπορικής εταιρείας και αερολιμένα μπορεί να θεωρηθεί ότι πληροί το κριτήριο του ιδιώτη επενδυτή σε οικονομία της αγοράς όταν, θεωρούμενη εκ των προτέρων, συμβάλλει σταδιακά στην κερδοφορία του αεροδρομίου. Το αεροδρόμιο θα πρέπει να αποδείξει ότι κατά τη διάρκεια ισχύος της συμφωνίας είναι ικανό να καλύπτει όλες τις δαπάνες που απορρέουν από τη συμφωνία με την αεροπορική εταιρεία, με εύλογο περιθώριο κέρδους (12) και στη βάση υγιούς μακροπρόθεσμης προοπτικής (13), κατά την κατάρτιση της συμφωνίας.
               
            
                  (91)
               
               
                  Για να εκτιμηθεί κατά πόσο συμφωνία που συνομολογείται μεταξύ αερολιμένα και αεροπορικής εταιρείας πληροί το κριτήριο του ιδιώτη επενδυτή σε οικονομία αγοράς, θα πρέπει να λαμβάνονται υπόψη τα προσδοκώμενα έσοδα από μη αεροναυτικές δραστηριότητες που προκύπτουν από τη δραστηριότητα της αεροπορικής εταιρείας, από κοινού με τα αερολιμενικά τέλη, αφαιρουμένων τυχόν εκπτώσεων, στήριξης για εμπορική προώθηση ή σχεδίων παροχής κινήτρων. Ομοίως, θα πρέπει να λαμβάνονται υπόψη όλες οι προβλεπόμενες πρόσθετες δαπάνες που βαρύνουν τον αερολιμένα σε σχέση με τη δραστηριότητα της αεροπορικής εταιρείας σε αυτόν. Σε αυτές τις πρόσθετες δαπάνες θα μπορούσαν να συμπεριληφθούν όλες οι κατηγορίες δαπανών ή επενδύσεων, όπως το πρόσθετο προσωπικό ή ο εξοπλισμός και οι επενδυτικές δαπάνες λόγω της παρουσίας της αεροπορικής εταιρείας στον αερολιμένα. Αντιθέτως, οι δαπάνες που θα βάρυναν ούτως ή άλλως τον αερολιμένα, ανεξάρτητα από τη συμφωνία με την αεροπορική εταιρεία, δεν πρέπει να λαμβάνονται υπόψη κατά την αξιολόγηση βάσει της ΑΙΕΟΑ.
               
            
                  (92)
               
               
                  Στους υπολογισμούς κερδοφορίας που διεξήγαγε, η διοίκηση του αεροδρομίου συνυπολόγισε τις δεσμεύσεις της Ryanair, όπως ορίζονται στις συμφωνίες του 1999, καθώς και την αναμενόμενη αύξηση των επιβατών. Βάσει των συμφωνιών του 1999, η Ryanair ανέλαβε την υποχρέωση να αρχίσει τη δραστηριοποίησή της στο αεροδρόμιο του Aarhus με τουλάχιστον […] πτήση μετ' επιστροφής. Ταυτοχρόνως, η Ryanair δεσμεύτηκε να εξυπηρετεί στο αεροδρόμιο του Aarhus τουλάχιστον[…] επιβάτες ετησίως, το 2001. Στην κύρια συμφωνία του 1999 προβλέπεται χρονοδιάγραμμα των τελών ανά πτήση μετ' επιστροφής (βλέπε Πίνακα 2). Η εταιρεία Αερολιμένας Aarhus προέβλεπε ότι θα εξυπηρετούσε περίπου 150 000 επιβάτες ετησίως κατά τα πρώτα έτη από την έναρξη της δραστηριότητας της Ryanair στο αεροδρόμιο, με προβλεπόμενη κατανομή 50/50 μεταξύ αναχωρούντων και αφικνούμενων επιβατών και στη βάση […]πτήσεων μετ' επιστροφής.
               
            
                  (93)
               
               
                  Κατ' αναλογία με την αύξηση των επιβατών, η εταιρεία Αερολιμένας Aarhus ανέμενε επίσης να αυξηθούν και τα μη αεροναυτικά έσοδά της, κυρίως από το χώρο στάθμευσης αυτοκινήτων. Επιπλέον, το αεροδρόμιο ανέμενε ότι κατά τη διάρκεια ισχύος της σύμβασης με τη Ryanair θα αυξάνονταν και τα έσοδα από τα καταστήματα λιανικής πώλησης στο αεροδρόμιο.
               
            
                  (94)
               
               
                  Όσον αφορά τις προβλεπόμενες δαπάνες από την παρουσία της Ryanair στο αεροδρόμιο, η εταιρεία Αερολιμένας Aarhus προέβλεπε ότι δεν θα απαιτούνταν πρόσθετες επενδύσεις για την παροχή υπηρεσιών στη Ryanair. Ήδη πριν από την έναρξη της δραστηριότητας της Ryanair στο αεροδρόμιο, η δυναμικότητα του αεροδρομίου του Aarhus χρησιμοποιούνταν μόλις στο 40 % περίπου. Ως εκ τούτου, η εταιρεία Αερολιμένας Aarhus υπέθεσε ότι δεν θα προέκυπταν πρόσθετες δαπάνες λειτουργίας σε σχέση με τις υπηρεσίες προσαπογείωσης και εξυπηρέτησης εδάφους.
               
            
                  (95)
               
               
                  Στον υπολογισμό της, η ως άνω εταιρεία έλαβε υπόψη τις δαπάνες για τις υπηρεσίες εδάφους. Οι δαπάνες αυτές είχαν προβλεφθεί βάσει των αποδοχών τριών μελών προσωπικού, για δύο ώρες ανά αναχώρηση, για τον έλεγχο εισιτηρίων και την επιβίβαση των επιβατών της Ryanair, μολονότι θα μπορούσε να υποτεθεί ότι δεν θα ήταν αναγκαία πλήρης στελέχωση για το σύνολο των δύο ωρών του ελέγχου εισιτηρίων. Εξάλλου, η Ryanair πραγματοποιεί πτήσεις εκτός των πρωινών και βραδινών ωρών αιχμής. Ως εκ τούτου, το προσωπικό επίγειας εξυπηρέτησης του αεροδρομίου του Aarhus έχει ελεύθερο χρόνο για να παρέχει υπηρεσίες στη Ryanair και δεν ήταν αναγκαία η πρόσληψη επιπλέον προσωπικού. Επιπλέον, και οι υπηρεσίες εδάφους για τα αεροσκάφη της Ryanair είναι περιορισμένες. Το αεροδρόμιο του Aarhus δεν παρέχει υπηρεσίες συντήρησης αεροσκαφών, ούτε υπηρεσίες καθαρισμού στα αεροσκάφη της Ryanair. Εξάλλου, δεν απαιτείται ούτε υπηρεσία οπισθέλκυσης αεροσκάφους, ούτε μεταφορά των επιβατών εντός του ελεγχόμενου χώρου του αερολιμένα. Οι επιβάτες της Ryanair μεταβαίνουν πεζή από το αεροσκάφος στον τερματικό σταθμό.
               
            
                  (96)
               
               
                  Πέρα από τις δαπάνες για τις υπηρεσίες εδάφους, η εταιρεία Αερολιμένας Aarhus συμπεριέλαβε στον υπολογισμό της και τις δαπάνες εμπορικής προώθησης από τη συμφωνία εμπορικής προώθησης του 1999.
               
            
                  (97)
               
               
                  Στον Πίνακα 4 συνοψίζονται οι υπολογισμοί εσόδων και δαπανών σε σχέση με τις συμφωνίες του 1999 και η θετική συμβολή τους στην κερδοφορία του αεροδρόμιο του Aarhus κατά τη διάρκεια ισχύος τους. Αυτοί οι υπολογισμοί βασίζονται στο επιχειρηματικό σχέδιο που κοινοποίησε η Δανία, καθώς και στις ανωτέρω παραδοχές.
                  
                     Πίνακας 4
                  
                  
                     Υπολογισμός σταδιακής κερδοφορίας, με όρους καθαρής τρέχουσας αξίας, από τις συμφωνίες του 1999 με τη Ryanair
                  
                  
                              σε DKK
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Έσοδα από
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              συμφωνίες του 1999 με τη Ryanair
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Έσοδα από αεροναυτικές δραστηριότητες
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Έσοδα από μη αεροναυτικές δραστηριότητες
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Δαπάνες αερολιμένα Aarhus που σχετίζονται με τις συμφωνίες του 1999 με τη Ryanair
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Υπηρεσίες εδάφους
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Εμπορική προώθηση
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Αποτελέσματα αερολιμένα Aarhus από τις συμφωνίες του 1999 με τη Ryanair
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              ΚΤΑ καθαρών εσόδων από
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              συμφωνίες με τη Ryanair
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Προεξοφλητικό επιτόκιο = 8,5 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Προεξοφλητικό επιτόκιο = 15 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  (98)
               
               
                  Η Επιτροπή επισημαίνει ότι κατά τον υπολογισμό της κερδοφορίας που πραγματοποίησε η διοίκηση του αεροδρομίου Aarhus ελήφθησαν υπόψη όλες οι δαπάνες που απορρέουν από την παρουσία της Ryanair στο αεροδρόμιο (ήτοι όλες οι πρόσθετες δαπάνες). Οι δαπάνες από την παρουσία της Ryanair ήταν η στήριξη εμπορικής προώθησης και οι δαπάνες για τις υπηρεσίες εδάφους. Η Επιτροπή παρατηρεί επίσης ότι δεν απαιτούνταν η πρόσληψη πρόσθετου προσωπικού υπηρεσιών εδάφους εξαιτίας της πραγματοποίησης των πτήσεων της Ryanair. Η Επιτροπή παρατηρεί επίσης ότι η πραγματοποίηση των πτήσεων της Ryanair εκτός των ωρών αιχμής επιτρέπει στο αεροδρόμιο να κάνει καλύτερη χρήση της μη χρησιμοποιούμενης δυναμικότητάς του και να είναι αποδοτικότερο. Ως εκ τούτου, και οι δαπάνες για τις υπηρεσίες εδάφους φαίνεται ότι σε μεγάλο βαθμό δεν συνιστούν πρόσθετες δαπάνες.
               
            
                  (99)
               
               
                  Επιπλέον, η Επιτροπή παρατηρεί ότι, λόγω της πλεονάζουσας δυναμικότητας μετά τη μείωση της συχνότητας των δρομολογίων και την κατάργηση των δρομολογίων του SAS, όλες οι άλλες δαπάνες λειτουργίας θεωρήθηκε ότι δεν συνιστούν πρόσθετες δαπάνες, καθότι θα είχαν προκύψει ανεξάρτητα από τις συμφωνίες με τη Ryanair. Επίσης, δεδομένης της πλεονάζουσας δυναμικότητας του αεροδρομίου, δεν απαιτούνταν επενδύσεις σε υποδομές για την εξυπηρέτηση των επιβατών της Ryanair.
               
            
                  (100)
               
               
                  Στο πλαίσιο αυτό, η Επιτροπή σημειώνει ότι το 1999, κατά τον χρόνο σύναψης των επίμαχων συμφωνιών με τη Ryanair, το αεροδρόμιο έπασχε ήδη από μείωση του αριθμού των επιβατών λόγω της κατασκευής της γέφυρας Great Belt. Ο αριθμός των επιβατών είχε μειωθεί κατά περισσότερο από 200 000 μεταξύ 1996 και 1999, με διαρκή πτωτική τάση. Η Επιτροπή παρατηρεί επίσης ότι ο SAS κατήργησε το δρομολόγιό του προς Λονδίνο το 1999. Κατά συνέπεια, το αεροδρόμιο λειτουργούσε με δυναμικότητα μόλις 40 % περίπου. Επιπλέον, το στρατιωτικό τμήμα του αεροδρομίου είχε κλείσει, γεγονός που σήμαινε ότι οι μη καλυπτόμενες πρόσθετες δαπάνες λειτουργίας του αεροδρομίου του Aarhus θα αυξάνονταν σημαντικά.
               
            
                  (101)
               
               
                  Κατά τον υπολογισμό της κερδοφορίας ελήφθησαν υπόψη όλα τα έσοδα που απορρέουν από τις συμφωνίες της Ryanair και ένα ποσοστό μη αεροναυτικών εσόδων (όπως τα έσοδα από τις υπηρεσίες στάθμευσης αυτοκινήτων και από τις εκχωρήσεις καταστημάτων και εστιατορίων), κατ' αναλογία του μεριδίου των επιβατών της Ryanair έναντι του συνολικού αριθμού των επιβατών του αεροδρομίου. Επί των πρόσθετων κερδών, όπως υπολογίστηκαν για τη διάρκεια ισχύος της συμφωνίας, χορηγήθηκε έκπτωση, με όρους τρέχουσας αξίας, με προεξοφλητικό επιτόκιο μεταξύ 8,5 % και 15 %, προκειμένου να ληφθεί υπόψη ένα εύλογο περιθώριο κέρδους.
               
            
                  (102)
               
               
                  Η Επιτροπή επισημαίνει ότι η διοίκηση του αεροδρομίου του Aarhus, λαμβάνοντας υπόψη το σύνολο των πρόσθετων δαπανών και εσόδων που θα απέρρεαν από τη δραστηριότητα της Ryanair στον αερολιμένα, ανέμενε ότι οι συμφωνίες του 1999 με τη Ryanair θα συνέβαλαν θετικά, κατά τη διάρκεια ισχύος τους, στην κερδοφορία του αεροδρομίου του Aarhus με καθαρή τρέχουσα αξία που θα ανερχόταν σε 32,5 εκατ. DKK (προεξοφλητικό επιτόκιο = 8,5 %) και σε 22,0 εκατ. DKK (προεξοφλητικό επιτόκιο = 15 %). Με δεδομένη την προβλεπόμενη θετική συνεισφορά και τη συνολική του δραστηριότητα, το αεροδρόμιο του Aarhus αναμενόταν να αυξήσει την κερδοφορία του κατά τη διάρκεια ισχύος των συμφωνιών του 1999. Δεδομένου ότι οι συμφωνίες του 1999 καλύπτουν όλες τις πρόσθετες δαπάνες και συνεισφέρουν και θετικά στην κερδοφορία του αεροδρόμιο του Aarhus, χωρίς τις εν λόγω συμφωνίες ο φορέας διαχείρισης του αεροδρομίου θα ήταν λιγότερο αποδοτικός.
               
            
                  (103)
               
               
                  Το συμπέρασμα αυτό υποστηρίζεται και από τις αναλύσεις ευαισθησίας του εμπειρογνώμονα της Επιτροπής, λαμβάνοντας υπόψη και επιπλέον κόστη (όπως η ύδρευση, η ηλεκτροδότηση, η ασφάλεια και οι αποσβέσεις). Η Επιτροπή επισημαίνει ότι, ακόμη και αν ορισμένες δαπάνες, όπως η ύδρευση, θα μπορούσε να θεωρηθεί ότι συνιστούν πρόσθετες δαπάνες βάσει των συμφωνιών του 1999, τα λοιπά κόστη (ηλεκτροδότηση, ασφάλεια και αποσβέσεις) δεν συνιστούν πρόσθετες δαπάνες των συμφωνιών του 1999. Στον πίνακα 5 συνοψίζονται τα αποτελέσματα των αναλύσεων της κερδοφορίας των συμφωνιών του 1999, λαμβάνοντας υπόψη τα ως άνω επιπλέον κόστη.
                  
                     Πίνακας 5
                  
                  
                     Αναλύσεις ευαισθησίας του υπολογισμού σταδιακής κερδοφορίας (με όρους ΚΤΑ) των συμφωνιών του 1999 με τη Ryanair
                  
                  
                              σε DKK
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Αποτελέσματα αερολιμένα Aarhus από
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              συμφωνίες του 1999 με τη Ryanair
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              (βλ. πίνακα 4)
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Ύδρευση
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Ηλεκτροδότηση
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Ασφάλεια
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Αποσβέσεις
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Προσαρμοσμένα αποτελέσματα
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              ΚΤΑ καθαρών εσόδων από
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              συμφωνίες με τη Ryanair
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Προεξοφλητικό επιτόκιο = 8,5 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Προεξοφλητικό επιτόκιο = 15 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  (104)
               
               
                  Η Επιτροπή παρατηρεί ότι, ακόμη και αφού ληφθούν υπόψη οι επιπλέον δαπάνες (συμπεριλαμβανομένων των μη πρόσθετων δαπανών), όπως μια συνεισφορά στις δαπάνες ύδρευσης, ηλεκτροδότησης, ασφάλειας και αποσβέσεων κατ' αναλογία προς τους μεταφερόμενους επιβάτες (14), οι συμφωνίες του 1999 εξακολουθούν να συνιστούν θετική συμβολή στην κερδοφορία του φορέα εκμετάλλευσης του αεροδρομίου. Επιπλέον, σύμφωνα με την εκτίμηση του εμπειρογνώμονα της Επιτροπής, λόγω του υψηλού ποσοστού μη πρόσθετων δαπανών και της πλεονάζουσας δυναμικότητας, εάν το αεροδρόμιο δεν είχε συνάψει συμφωνία με τη Ryanair, θα εμφάνιζε λειτουργικές ζημίες.
               
            
                  (105)
               
               
                  Η Επιτροπή επισημαίνει ακόμη ότι κατά την αξιολόγηση των συμφωνιών μεταξύ αερολιμένων και αεροπορικών εταιρειών, θα πρέπει να εκτιμά επίσης σε ποιο βαθμό οι συμφωνίες μπορεί να θεωρηθούν μέρος της εφαρμογής μιας συνολικής στρατηγικής του αερολιμένα η οποία θα αποφέρει κερδοφορία τουλάχιστον μακροπρόθεσμα. Στο πλαίσιο αυτό, η Επιτροπή πρέπει να λάβει υπόψη τα πραγματικά στοιχεία που ήταν διαθέσιμα, και τις εξελίξεις που θα μπορούσαν ευλόγως να αναμένονται κατά τον χρόνο σύναψης των συμφωνιών του 1999, και ιδίως τις επικρατούσες συνθήκες της αγοράς, ήτοι τις αλλαγές από την απελευθέρωση της αγοράς των αεροπορικών μεταφορών, την είσοδο στην αγορά και την ανάπτυξη αερομεταφορέων χαμηλού κόστους και άλλων αερομεταφορέων που προσφέρουν απευθείας πτήσεις από σημείο σε σημείο, τις αλλαγές στην οργανωτική και οικονομική διάρθρωση του κλάδου των αεροδρομίων, τον βαθμό διαφοροποίησης και πολυπλοκότητας των λειτουργιών που αναλαμβάνουν τα αεροδρόμια, την ένταση του ανταγωνισμού μεταξύ αεροπορικών εταιρειών και αερολιμένων, το αβέβαιο οικονομικό περιβάλλον λόγω των αλλαγών στις επικρατούσες συνθήκες της αγοράς και οποιαδήποτε άλλη αβεβαιότητα του οικονομικού περιβάλλοντος.
               
            
                  (106)
               
               
                  Όπως αναφέρεται στην αιτιολογική σκέψη 74, οι συμφωνίες του 1999 συνήφθησαν σε μια χρονική περίοδο που η χρηματοδότηση των αερολιμένων και των αερολιμενικών υποδομών από το κράτος είχε κριθεί από την ίδια την Επιτροπή ότι συνιστούσε γενικό μέτρο οικονομικής πολιτικής που δεν ενέπιπτε στον έλεγχο των κανόνων της Συνθήκης περί κρατικών ενισχύσεων. Ως εκ τούτου, έως την έκδοση της απόφασης στην υπόθεση Aéroports de Paris, οι δημόσιες αρχές μπορούσαν νομίμως να θεωρούν ότι η δημόσια χρηματοδότηση των αερολιμένων δεν συνιστούσε κρατική ενίσχυση.
               
            
                  (107)
               
               
                  Η Επιτροπή παρατηρεί επίσης ότι η απελευθέρωση των αεροπορικών μεταφορών το 1997 (15) οδήγησε στην εμφάνιση αερομεταφορέων χαμηλού κόστους, οι οποίοι λειτουργούσαν βάσει ενός νέου επιχειρηματικού προτύπου. Κατά τον χρόνο σύναψης των συμφωνιών του 1999, το μερίδιο αγοράς των αερομεταφορέων χαμηλού κόστους στην Ευρωπαϊκή Ένωση ανερχόταν σε περίπου 5 %, με προβλεπόμενες προοπτικές ανάπτυξης.
               
            
                  (108)
               
               
                  Στην προκειμένη περίπτωση, η Επιτροπή παρατηρεί επίσης ότι, λόγω της θέσης σε λειτουργία της γέφυρας Great Belt, η εταιρεία Αερολιμένας Aarhus αποφάσισε να τροποποιήσει το επιχειρηματικό της μοντέλο και να μεταβεί από τις εγχώριες στις διεθνείς πτήσεις.
               
            
                  (109)
               
               
                  Επιπλέον, όπως αναφέρεται στην αιτιολογική σκέψη 102, οι συμφωνίες του 1999 συμβάλλουν στην κερδοφορία του αεροδρομίου. Η Επιτροπή σημειώνει επίσης ότι, σύμφωνα με τη Δανία, χάρη στη σταδιακή αύξηση των επιβατών και στη μακροπρόθεσμη μετάβαση από τις εγχώριες στις διεθνείς πτήσεις μετά το άνοιγμα της γέφυρας Great Belt, η εταιρεία Αερολιμένας Aarhus παρουσίασε καθαρά κέρδη της τάξης των 2 εκατ. DKK το 2010 και αναμένει θετικά αποτελέσματα και για τα επόμενα έτη.
               
            
                  (110)
               
               
                  Κατά συνέπεια, οι συμφωνίες του 1999 μπορεί να θεωρηθούν μέρος μιας συνολικής στρατηγικής του αερολιμένα, στοχεύουσας στην κερδοφορία, τουλάχιστον μακροπρόθεσμα.
               
            
                  (111)
               
               
                  Τέλος, η Επιτροπή επισημαίνει ότι οι αερολιμενικές υποδομές που χρησιμοποιεί η Ryanair είναι διαθέσιμες και σε όλες τις άλλες αεροπορικές εταιρείες.
               
            
         Συμπέρασμα
      
      
                  (112)
               
               
                  Δεδομένου του υπολογισμού πρόσθετης κερδοφορίας που πραγματοποιήθηκε (βλέπε αιτιολογικές σκέψεις 82 έως 103), η Επιτροπή καταλήγει στο συμπέρασμα ότι οι συμφωνίες του 1999 (16) μεταξύ της εταιρείας Αερολιμένας Aarhus και της Ryanair συνάδουν με την ΑΙΕΟΑ, καθότι, θεωρούμενες εκ των προτέρων, σταδιακά συμβάλλουν στην κερδοφορία του αερολιμένα. Με άλλα λόγια, όλες οι δαπάνες του αεροδρομίου που απορρέουν από τη συμφωνία με τη Ryanair καλύπτονται από τα πρόσθετα έσοδα (από αεροναυτικές και μη αεροναυτικές δραστηριότητες), με εύλογο περιθώριο κέρδους. Επιπλέον, οι συμφωνίες του 1999 μπορεί να θεωρηθούν μέρος μιας συνολικής στρατηγικής του αερολιμένα, στοχεύουσας στην κερδοφορία, τουλάχιστον μακροπρόθεσμα, και οι υποδομές που χρησιμοποιεί η Ryanair είναι επίσης διαθέσιμες σε όλες τις άλλες αεροπορικές εταιρείες.
               
            
                  (113)
               
               
                  Έτσι, η Επιτροπή καταλήγει στο συμπέρασμα ότι η απόφαση της εταιρείας Αερολιμένας Aarhus να συνάψει τις συμφωνίες του 1999 με τη Ryanair δεν χορήγησε στην αεροπορική εταιρεία οικονομικό πλεονέκτημα που δεν θα είχε αποκομίσει υπό κανονικές συνθήκες της αγοράς.
               
            7.   ΣΥΜΠΕΡΑΣΜΑ
      
      
                  (114)
               
               
                  Δεδομένου ότι ένα από τα σωρευτικά κριτήρια του άρθρου 107 παράγραφος 1 της ΣΛΕΕ δεν πληρούται, η Επιτροπή θεωρεί ότι οι συμφωνίες της 2ας Νοεμβρίου 1999, μεταξύ της εταιρείας Αερολιμένας Aarhus και της Ryanair δεν συνιστούν κρατική ενίσχυση κατά την έννοια του άρθρου 107 παράγραφος 1 της ΣΛΕΕ,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κύρια συμφωνία και η συμφωνία εμπορικής προώθησης που συνήφθησαν στις 2 Νοεμβρίου 1999 μεταξύ της Aarhus Lufthavn A/S και της Ryanair Ltd. δεν συνιστούν κρατική ενίσχυση κατά την έννοια του άρθρου 107 παράγραφος 1 της Συνθήκης για τη Λειτουργία της Ευρωπαϊκής Ένωσης.
      Άρθρο 2
      Η παρούσα απόφαση απευθύνεται στο Βασίλειο της Δανίας.
      
         Βρυξέλλες, 20 Φεβρουαρίου 2014.
         
            
               Για την Επιτροπή
            
            Joaquín ALMUNIA
            
               Αντιπρόεδρος
            
         
      
      
         (1)  ΕΕ C 109 της 30.4.2008, σ. 15.
      
         (2)  Από την 1η Δεκεμβρίου 2009, τα άρθρα 87 και 88 της Συνθήκης ΕΚ κατέστησαν, αντιστοίχως, άρθρα 107 και 108 της Συνθήκης για τη λειτουργία της Ευρωπαϊκής Ένωσης (στο εξής: ΣΛΕΕ). Οι δύο σειρές άρθρων είναι κατ' ουσίαν ταυτόσημες. Για τους σκοπούς της παρούσας απόφασης, οι αναφορές στα άρθρα 107 και 108 της ΣΛΕΕ νοούνται, κατά περίπτωση, ως αναφορές στα άρθρα 87 και 88 αντιστοίχως της Συνθήκης ΕΚ. Η ΣΛΕΕ επέφερε επίσης ορισμένες μεταβολές της ορολογίας, όπως η αντικατάσταση του όρου «Κοινότητα» από τον όρο «Ένωση» και του όρου «κοινή αγορά» από τον όρο «εσωτερική αγορά». Στην παρούσα απόφαση χρησιμοποιείται η ορολογία της ΣΛΕΕ.
      
         (3)  ΕΕ C 109 της 30.4.2008, σ. 15.
      
         (4)  Ο φορέας διαχείρισης του αερολιμένα ανήκει στους εξής δήμους και κομητείες: στον δήμο του Århus (64,60 %), στον δήμο του Randers (16,70 %), στον δήμο του Grenå (4,80 %), στον δήμο του Ebeltoft (3,00 %), και στην κομητεία του Århus (10,90 %).
      
         (5)  Ανακοίνωση της Επιτροπής – Κοινοτικές κατευθύνσεις για τη χρηματοδότηση των αερολιμένων και τις κρατικές ενισχύσεις σε αεροπορικές εταιρείες για την έναρξη νέων γραμμών με αναχώρηση από περιφερειακούς αερολιμένες (ΕΕ C 312 της 9.12.2005, σ. 1).
      
         (6)  To εν λόγω στοιχείο καλύπτεται από την υποχρέωση απορρήτου κατά την έννοια της ανακοίνωσης της Επιτροπής C(2003) 4582 της 1ης Δεκεμβρίου 2003 σχετικά με το επαγγελματικό απόρρητο στις αποφάσεις για τις κρατικές ενισχύσεις (ΕΕ C 297 της 9.12.2003, σ. 6).
      
         (7)  Απόφαση της 12ης Δεκεμβρίου 2000 στην υπόθεση T-128/98, Aéroports de Paris (Συλλογή 2000, σ. II 3929,ECLI: EU: T: 2000: 290), σκέψη 125.
      
         (8)  Για να προβεί στην εκτίμησή της, η Επιτροπή έχει επίσης αναθέσει την εκπόνηση μελέτης στη Moore Stephens (στο εξής: εμπειρογνώμονας της Επιτροπής). Ο εμπειρογνώμονας της Επιτροπής προέβη σε ανάλυση των οικονομικών στοιχείων και των συμφωνιών του 1999 μεταξύ της Ryanair και της εταιρείας Αερολιμένας Aarhus.
      
         (9)  Απόφαση της 17ης Δεκεμβρίου 2008 στην υπόθεση Τ-196/04, Ryanair κατά Επιτροπής (Συλλογή 2008, σ. ΙΙ-3643, ECLI: EU: T: 2008: 585), σκέψη 59 (απόφαση Charleroi).
      
         (10)  Απόφαση της 16ης Μαΐου 2002 στην υπόθεση C-482/99, Γαλλία κατά Επιτροπής (Συλλογή 2002, σ. I-04397, ECLI: EU: C: 2002: 294) σκέψη 71 (απόφαση Stardust Marine).
      
         (11)  Βλέπε απόφαση 2011/60/ΕΕ της Επιτροπής. της 27ης Ιανουαρίου 2010, σχετικά με την κρατική ενίσχυση C 12/08 (πρώην NN 74/07) — Σλοβακία — Συμφωνία μεταξύ του αεροδρομίου της Μπρατισλάβα και της Ryanair (ΕΕ L 27 της 1.2.2011, σ. 24), και την απόφαση της Επιτροπής στην υπόθεση C25/2007 — Φινλανδία — Αερολιμένας Tampere Pirkkala και Ryanair, δεν έχει δημοσιευθεί ακόμη στην ΕΕ.
      
         (12)  Εύλογο περιθώριο κέρδους είναι ένα «κανονικό» ποσοστό απόδοσης του κεφαλαίου, δηλαδή ένα ποσοστό απόδοσης που θα απαιτούσε μια τυπική εταιρεία από μια επένδυση με παρόμοιο βαθμό κινδύνου.
      
         (13)  Τούτο δεν αποκλείει την πρόβλεψη ότι τα μελλοντικά οφέλη κατά τη διάρκεια ισχύος των συμφωνιών μπορεί να αντισταθμίσουν τις αρχικές ζημίες.
      
         (14)  Το μερίδιο επιβατών της Ryanair στο αεροδρόμιο του Aarhus ανέρχεται σε περίπου 30 %.
      
         (15)  Κανονισμός (ΕΟΚ) αριθ. 2407/92 του Συμβουλίου, της 23ης Ιουλίου 1992, περί της εκδόσεως αδειών των αερομεταφορέων (ΕΕ L 240 της 24.8.1992, σ. 1), κανονισμός (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών (ΕΕ L 240 της 24.8.1992, σ. 8) και κανονισμός (ΕΟΚ) αριθ. 2409/92 του Συμβουλίου, της 23ης Ιουλίου 1992, για τους ναύλους και τα κόμιστρα των αεροπορικών γραμμών (ΕΕ L 240 της 24.8.1992, σ. 15).
      
         (16)  Τούτο ισχύει με την επιφύλαξη τυχόν τροποποίησης ή αντικατάστασης των συμφωνιών του 1999 ή οποιασδήποτε άλλης συμπληρωματικής συμφωνίας που έχει συναφθεί μεταξύ της Ryanair, άμεσα ή μέσω άλλης οντότητας που ελέγχεται από την Ryanair, και του φορέα διαχείρισης του αερολιμένα του Aarhus.